**Zákazka zadávaná postupom verejnej súťaže podľa § 66 ods. 7 písm. b) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov**

**Zákazka na uskutočnenie stavebných prác**

Názov zákazky:

**Rekonštrukcia ciest a mostov II/526 Devičie - Senohrad a II/527 Dobrá Niva - Senohrad I. etapa - úseky v rámci okresu Krupina – Časť C: Cesta II/526 od ckm 6,291 po koniec úseku v ckm 16,108**

V Banskej Bystrici, december 2024

**OBSAH**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA MIESTA USKUTOČNENIA PREDMETU ZÁKAZKY

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. ZÁBEZPEKA, podmienky jej zloženia, podmienky jej uvoľnenia alebo vrátenia

15. OBSAH PONUKY

16. NÁKLADY NA PONUKU

17. PREDKLADANIE PONÚK

18. OTVÁRANIE PONÚK

19. VYHODNOTENIE SPLNENIA PODMIENOK ÚČASTI

20. VYHODNOCOVANIE PONÚK

21. PRAVIDLÁ ELEKTRONICKEJ AUKCIE

22. INFORMÁCIA O VÝSLEDKU VYHODNOTENIA PONÚK

23. UZAVRETIE ZMLUVY A SÚČINNOSŤ

24. ZÁVEREČNÉ USTANOVENIA

B. OPIS PREDMETU ZÁKAZKY

1. ZÁKLADNÉ ÚDAJE CHARAKTERIZUJÚCE PREDMET ZÁKAZKY

2. VŠEOBECNÉ A KVALITATÍVNE POŽIADAVKY NA PREDMET ZÁKAZKY

3. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – Zmluva o dielo

Príloha č. 2 súťažných podkladov – Výkaz výmer

Príloha č. 3 súťažných podkladov – Projektová dokumentácia

Príloha č. 4 súťažných podkladov – Čestné vyhlásenie k uplatňovaniu medzinárodných sankcií

Príloha č. 5 súťažných podkladov – Čestné vyhlásenie o splnení podmienky účasti §32 ods. 1 písm. a) u iných osôb § 32 ods. 7 v spojitosti s § 32 ods. 8 ZVO

1. POKYNY NA VYPRACOVANIE PONUKY
2. **IDENTIFIKÁCIA VEREJNÉHO OBSTARÁVATEĽA**
   1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Mgr. Ondrej Lunter, predseda

IČO: 37828100

Kontaktná osoba: Monika Debnárová - odborná referentka pre verejné obstarávanie

Komunikačné rozhranie: <https://josephine.proebiz.com>

Adresa profilu: <https://www.uvo.gov.sk/vyhladavanie-profilov/zakazky/3406>

1. **PREDMET ZÁKAZKY**
   1. Predmetom zákazky je uskutočnenie stavebných prác - rekonštrukcie ciest a mostov II/526 Devičie – Senohrad a II/527 Dobrá Niva – Senohrad, I. etapa – úseky v rámci okresu Krupina, cesta II/526 od ckm 6,291 po koniec úseku v ckm 16,108 (vrátane 2 mostov). Stavebné práce sú podrobne vymedzené projektovou dokumentáciou vyhotovenou projektantom - spoločnosťou REMING CONSULT a.s., so sídlom Tomášikova 14366/64A, 831 04 Bratislava – mestská časť Nové Mesto, IČO: 35 729 023, (príloha č. 3 súťažných podkladov), ako aj vo výkaze výmer (príloha č. 2 súťažných podkladov).
   2. Spoločný slovník obstarávania (CPV).

Hlavný predmet: hlavný slovník: 45233142-6 Práce na oprave ciest

Doplnkový predmet: 45233223-8 Obnova povrchu vozoviek

45221111-3 Stavebné práce na cestných mostoch

45233200-1 Rôzne práce vrchnej stavby

45111230-9 Práce pri stabilizácii podložia

* 1. Predpokladaná hodnota zákazky je **3 594 166,87 € bez DPH.**
  2. Predmet zákazky nie je rozdelený na časti.
  3. Odôvodnenie nerozdelenia predmetu zákazky na časti:

Predmetom zákazky je uskutočnenie stavebných prác rekonštrukcie ciest a mostov II/526 Devičie – Senohrad a II/527 Dobrá Niva – Senohrad, I. etapa – úseky v rámci okresu Krupina, cesta II/526 od ckm 6,291 po koniec úseku v ckm 16,108 (vrátane 2 mostov).

Verejný obstarávateľ bude predmetné stavebné práce riešiť ako jedno odovzdanie diela, aby sa vzhľadom na charakter uskutočnenia stavebných prác eliminovalo riziko kolízie zhotoviteľov. Verejný obstarávateľ považuje za nevhodné rozdeliť predmet zákazky na jednotlivé časti, pretože prípadným rozdelením na akékoľvek časti by došlo k výraznému sťaženiu až k zmareniu možnosti úspešného zhotovenia diela.

Z preambuly smernice Európskeho parlamentu a Rady EÚ č. 2014/24/EÚ o verejnom obstarávaní a o zrušení smernice 2004/18/ES (recitál 78) pritom vyplýva, že ak sa verejný obstarávateľ rozhodne, že by nebolo vhodné rozdeliť zákazku na časti, dôvodom takéhoto rozhodnutia by napríklad mohlo byť, že potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky.

Po dôkladnom preskúmaní a následnom zvážení následkov možného rozdelenia predmetu zákazky na časti a na základe všetkých vyššie uvedených dôvodov, ak by sa obstarávaný predmet zákazky rozdelil na časti, v rámci ktorých by bolo umožnené uchádzačom predkladať ponuky na samostatné časti predmetu zákazky, a v ktorých by napokon mohlo byť viacero rôznych úspešných dodávateľov, tak potreba koordinácie dodávateľov jednotlivých častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať riziko ohrozenia riadneho plnenia obstarávanej zákazky a takýto stav je vo svojej podstate pre verejného obstarávateľa nepredstaviteľný.

Verejný obstarávateľ posúdil všetky okolnosti, pričom dospel k záveru, že delenie predmetu zákazky nie je účelné, naopak bolo by výrazne kontraproduktívne, a to najmä z dôvodov, že rozdelenie zákazky na časti by pri uskutočnení stavebných prác spôsobovalo časové, personálne, organizačné a právne prekážky, ktoré by sťažovali uskutočniť stavebné práce, zároveň rozdelením zákazky by sa oslabila pozícia verejného obstarávateľa z hľadiska držania záruky a z hľadiska praktickej možnosti vymáhania zodpovednosti u zhotoviteľov.

Verejný obstarávateľ pristúpil k nerozdeleniu predmetu zákazky na časti, ktoré odôvodňuje v súlade s § 28 ods. 2 ZVO v zmysle vyššie uvedeného.

1. **VARIANTNÉ RIEŠENIE**
   1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.
2. **MIESTO, TERMÍN DODANIA A SPÔSOB PLNENIA PREDMETU ZÁKAZKY**
   1. Miestom uskutočnenia prác je cesta II/526 od ckm 6,291 po koniec úseku v ckm 16,108 (vrátane 2 mostov).
   2. Predmet zákazky bude dodaný v čase a spôsobom v zmysle obchodných podmienok uvedených v prílohe týchto SP – Zmluva o dielo (Príloha č. 1 SP), t.j. **najneskôr do 4 mesiacov odo dňa prevzatia staveniska** zhotoviteľom.
3. **ZDROJ FINANČNÝCH PROSTRIEDKOV**
   1. Predmet zákazky bude financovaný na základe Zmluvy o poskytnutí nenávratného finančného príspevku, uzavretej medzi poskytovateľom pomoci, ktorým bude Ministerstvo investícií, regionálneho rozvoja a informatizácie Slovenskej republiky ako riadiaci orgán pre Program Slovensko 2021 - 2027.
4. **DRUH ZÁKAZKY**
   1. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo, obsahuje časť B. Opis predmetu zákazky, C. Obchodné podmienky, D. Spôsob určenia ceny a prílohy týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v časti C. Obchodné podmienky a v prílohách týchto SP.
5. **LEHOTA VIAZANOSTI PONUKY**
   1. Verejný obstarávateľ stanovuje lehotu viazanosti ponúk na **12 mesiacov** od uplynutia lehoty na predkladanie ponúk (v prípade predĺženia lehoty na predkladanie ponúk, lehota viazanosti ponúk začína plynúť odo dňa uplynutia predĺženej lehoty na predkladanie ponúk).
   2. Verejný obstarávateľ v zmysle § 46 ods. 1 ZVO vyžaduje, aby uchádzači zabezpečili viazanosť svojich ponúk zábezpekou, ktorej výšku stanovuje na sumu **100 000,00 EUR**.
   3. Zábezpeku je možné zložiť:
      1. Poskytnutím bankovej záruky za uchádzača
6. Poskytnutie bankovej záruky nesmie byť v rozpore s ustanoveniami § 313 až § 322 Obchodného zákonníka, v platnom znení. Banková záruka môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky musí byť určená v bankovej záruke minimálne do skončenia lehoty viazanosti ponúk (resp. predĺženej lehoty viazanosti). Z bankovej záruky vystavenej bankou musí ďalej vyplývať, že banka uspokojí veriteľa (verejného obstarávateľa) za dlžníka (uchádzača) v prípade prepadnutia jeho zábezpeky v prospech verejného obstarávateľa v tomto verejnom obstarávaní s názvom **Rekonštrukcia ciest a mostov II/526 Devičie – Senohrad a II/527 Dobrá Niva – Senohrad, I. etapa – úseky v rámci okresu Krupina – Časť C: Cesta II/526 od ckm 6,291 po koniec úseku v ckm 16,108,** pričom v texte dokladu vystaveného bankou musí byť verejné obstarávanie nezameniteľne identifikovateľné napr. číslom oznámenia o vyhlásení tohto verejného obstarávania (ďalej aj ako „Oznámenie“). Banka sa musí bezpodmienečne zaviazať zaplatiť na účet verejného obstarávateľa pohľadávku krytú bankovou zárukou do 7 (siedmich) kalendárnych dní po doručení výzvy verejného obstarávateľa na jej zaplatenie. Banková záruka vzniká dňom písomného vyhlásenia banky a zábezpeka vzniká doručením záručnej listiny verejnému obstarávateľovi.
7. V prípade, ak banka vydá záručnú listinu vo forme elektronického dokumentu podpísaného kvalifikovaným elektronickým podpisom banky v súlade s nariadením eIDAS, záručná listina **musí byť súčasťou ponuky** uchádzača; postavenie verejného obstarávateľa, pokiaľ ide o uplatnenie bankovej záruky zo záručnej listiny, nesmie byť sťažené v dôsledku formy záručnej listiny ako elektronického dokumentu (oproti listinnej forme) a za tým účelom musí zo záručnej listiny vyplývať aj garancia banky v uvedenom zmysle.
8. V prípade, ak banka nevydá záručnú listinu vo forme elektronického dokumentu podpísaného kvalifikovaným elektronickým podpisom banky v súlade s nariadením eIDAS, **musí byť záručná listina súčasťou ponuky uchádzača ako scan originálu a zároveň, v zmysle § 46 ods. 9 ZVO, listinný originál záručnej listiny musí byť verejnému obstarávateľovi doručený do uplynutia lehoty na predkladanie ponúk** v nepriehľadnej obálke na adresu verejného obstarávateľa **Banskobystrický samosprávny kraj, Námestie SNP 23, 974 01 Banská Bystrica**, na ktorej bude identifikovaný uchádzač, verejné obstarávanie a skutočnosť, že v obálke sa nachádza banková záruka. V prípade, že uchádzač nepredloží listinný originál bankovej záruky do uplynutia lehoty na predkladanie ponúk, zábezpeku podľa verejným obstarávateľom určených podmienok nezloží a jeho ponuka bude v zmysle § 53 ods. 4 písm. a) ZVO vylúčená.
   * 1. Poskytnutím poistenia záruky za uchádzača.
9. Poskytnutie poistenia záruky nesmie byť v rozpore s ustanoveniami zákona č. 39/2015 Z. z. o poisťovníctve a o zmene a doplnení niektorých zákonov, v platnom znení. Poistná zmluva musí byť uzatvorená tak, že poisteným je uchádzač a oprávnenou osobou z poistnej zmluvy je verejný obstarávateľ. Doba platnosti poistenia záruky musí byť určená v poistnej zmluve, ako aj v doklade vystavenom poisťovňou o existencii poistenia záruky minimálne do skončenia lehoty viazanosti ponúk (resp. predĺženej lehoty viazanosti). Z dokladu vystaveného poisťovňou musí ďalej vyplývať, že poisťovňa uspokojí oprávnenú osobu (verejného obstarávateľa) za poisteného (uchádzača) v prípade prepadnutia jeho zábezpeky v prospech verejného obstarávateľa v tomto verejnom obstarávaní s názvom **Rekonštrukcia ciest a mostov II/526 Devičie – Senohrad a II/527 Dobrá Niva – Senohrad, I. etapa – úseky v rámci okresu Krupina – Časť C: Cesta II/526 od ckm 6,291 po koniec úseku v ckm 16,108**, pričom v texte dokladu vystaveného poisťovňou musí byť verejné obstarávanie nezameniteľne identifikovateľné napr. číslom oznámenia, ktorým bolo vyhlásené. Poisťovňa sa musí bezpodmienečne zaviazať zaplatiť na účet verejného obstarávateľa pohľadávku krytú poistením záruky do 7 (siedmich) kalendárnych dní po doručení výzvy verejného obstarávateľa na jej zaplatenie. Poistenie záruky vzniká dňom uzavretia poistnej zmluvy medzi poisťovňou a poisteným (uchádzačom) a zábezpeka vzniká doručením dokladu vystaveného poisťovňou o poistení záruky Verejnému obstarávateľovi.
10. V prípade, ak poisťovňa vydá záručnú listinu vo forme elektronického dokumentu podpísaného kvalifikovaným elektronickým podpisom poisťovne v súlade s nariadením eIDAS, záručná listina **musí byť súčasťou ponuky** uchádzača; postavenie verejného obstarávateľa, pokiaľ ide o uplatnenie záruky zo záručnej listiny, nesmie byť sťažené v dôsledku formy záručnej listiny ako elektronického dokumentu (oproti listinnej forme) a za tým účelom musí zo záručnej listiny vyplývať aj garancia poisťovne v uvedenom zmysle.
11. V prípade, ak poisťovňa nevydá záručnú listinu vo forme elektronického dokumentu podpísaného kvalifikovaným elektronickým podpisom poisťovne v súlade s nariadením eIDAS, **musí byť záručná listina súčasťou ponuky uchádzača ako scan originálu a zároveň, v zmysle § 46 ods. 9 ZVO, listinný originál záručnej listiny musí byť verejnému obstarávateľovi doručený do uplynutia lehoty na predkladanie ponúk** v nepriehľadnej obálke na adresu verejného obstarávateľa **Banskobystrický samosprávny kraj, Námestie SNP 23, 974 01 Banská Bystrica**, na ktorej bude identifikovaný uchádzač, verejné obstarávanie a skutočnosť, že v obálke sa nachádza poistenie záruky. V prípade, že uchádzač nepredloží listinný originál poistenia záruky do uplynutia lehoty na predkladanie ponúk, zábezpeku podľa verejným obstarávateľom určených podmienok nezloží a jeho ponuka bude v zmysle § 53 ods. 4 písm. a) ZVO **vylúčená.**
    * 1. Zložením finančných prostriedkov na bankový účet verejného obstarávateľa.
12. V prípade zloženia finančných prostriedkov na bankový účet verejného obstarávateľa musia byť zložené na účet:

Názov banky: Štátna pokladnica

IBAN kód: SK10 8180 0000 0070 0030 0072

BIC (SWIFT): SPSRSKBA

Mena účtu: EUR

Variabilný symbol: (IČO uchádzača)

Poznámka pre prijímateľa: **Rekonštrukcia ciest a mostov II/526 Devičie – Senohrad a II/527 Dobrá Niva – Senohrad, I. etapa – úseky v rámci okresu Krupina – Časť C: Cesta II/526 od ckm 6,291 po koniec úseku v ckm 16,108**

Finančné prostriedky musia byť pripísané na účet verejného obstarávateľa **najneskôr v moment uplynutia lehoty na predkladanie ponúk.**

* 1. Verejný obstarávateľ uvoľní alebo vráti uchádzačovi zábezpeku do siedmich dní odo dňa (podľa okolností):

1. uplynutia lehoty viazanosti ponúk (predĺženej viazanosti ponúk),
2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
3. uzavretia zmluvy.
   1. Zábezpeka prepadne v prospech verejného obstarávateľa, ak uchádzač v lehote viazanosti ponúk:
4. odstúpi od svojej ponuky alebo
5. neposkytne súčinnosť alebo odmietne uzavrieť zmluvu v súlade s § 56 ods. 5 až 9 ZVO.
6. **KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**
   1. Poskytovanie vysvetlení, odovzdávanie podkladov a komunikácia (ďalej len „**komunikácia**“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
   2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania**.
   3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
   4. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
   5. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
   6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
   7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.
   8. Podania a dokumenty súvisiace s uplatnením námietok sa riadia pravidlami podľa § 170 a nasl. ZVO.
7. **VYSVETLENIE A ZMENY**
   1. Záujemca môže požiadať o vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však šesť dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
   2. Verejný obstarávateľ predĺži lehotu na predkladanie ponúk

* primerane, ak vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred, alebo
* o celú jej pôvodnú dĺžku, ak v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu..
  1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

1. **OBHLIADKA MIESTA USKUTOČNENIA PREDMETU ZÁKAZKY**
   1. Miesta uskutočnenia predmetu zákazky sú verejne prístupné, sú v súťažných podkladoch jednoznačne identifikované, čiže každý zo záujemcov môže vykonať obhliadky individuálne bez obmedzení podľa svojho vlastného uváženia. Z uvedeného dôvodu verejný obstarávateľ neorganizuje obhliadky miesta uskutočnenia predmetu zákazky.
2. **VYHOTOVENIE PONUKY**
   1. **Ponuka je** pre účely zadávania tejto zákazky **prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom **bez určovania svojich osobitných podmienok**.
   2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.
   3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>. Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže.
   4. Pri tvorbe ponuky uchádzačom, ktorá bude po ukončení procesu verejného obstarávania podľa § 64 ZVO zverejnená na profile verejného obstarávateľa, je potrebné dbať na ochranu tých častí dokumentov, informácií a údajov v ponuke, ktoré podliehajú ochrane podľa osobitných predpisov.
   5. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.
   6. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.
   7. Uchádzač môže predbežne nahradiť doklady, prostredníctvom ktorých preukazuje splnenie podmienok účasti **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiely α IV. časti jednotného európskeho dokumentu.
   8. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.
   9. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu, ak je to podľa predchádzajúcich ustanovení potrebné).
   10. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.
3. **JAZYK PONUKY**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
4. **MENA A CENY UVÁDZANÉ V PONUKE**
   1. Uchádzačom navrhovaná zmluvná cena časť predmetu zákazky bude vyjadrená v eurách (EUR) a matematicky zaokrúhlená na dve desatinné miesta.
   2. Uchádzač navrhovanú zmluvnú cenu uvedie v zložení:

* **cena v EUR bez dane z pridanej hodnoty (DPH)**
* **sadzba a výška DPH v EUR**
* **celková cena v EUR s DPH – kritérium na vyhodnotenie ponúk**
  1. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
  2. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).
  3. Uchádzačovi nevznikne nárok na úhradu akýchkoľvek dodatočných nákladov, ktoré si nezapočítal do návrhu na plnenie kritérií. Všetky ceny, resp. návrhy na plnenie kritérií predložené uchádzačom musia zohľadňovať primerané, preukázateľné náklady a primeraný zisk.

1. **OBSAH PONUKY**
   1. Záujemca je povinný pri zostavovaní ponuky dodržať obsah uvedený v bode 14.2. tejto časti SP, pričom dodrží ustanovenia uvedené v bode 11. tejto časti SP.
   2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:
      1. Doklady a dokumenty na preukázanie **splnenia podmienok účasti** vo verejnom obstarávaní, požadovaných v oznámení o vyhlásení verejného obstarávania a v časti **F. Podmienky účasti uchádzačov** týchto SP.
      2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, v zmysle časti B. týchto SP, čiže:

* ocenený položkový rozpočet (výkaz výmer) vo formáte .xls/.xlsx. Vo formáte .pdf (v podpísanej forme) stačí predložiť len rekapituláciu stavby, tzn. krycí list rozpočtu;
* vecný a časový harmonogram realizácie stavebných prác;
* prehľad ekvivalentných materiálov, výrobkov a zariadení, ak je potrebný;
* samostatný očíslovaný zoznam technických listov k ponúknutým ekvivalentom, ak uchádzač ponúkne ekvivalentné výrobky;
* ďalšie dokumenty a doklady a odôvodnenia preukazujúce opodstatnenosť a správnosť uchádzačom navrhnutého ekvivalentného výrobku/materiálu (ak sa použije).

**Podrobnosti k jednotlivým tu požadovaným dokladom a dokumentom sú uvedené v bode 3. časti B. Opis predmetu zákazky týchto SP.**

* + 1. **Doklad o zložení zábezpeky** (v prípade, ak uchádzač predkladá poistenie záruky alebo bankovú záruku) podľa pokynov v týchto SP (bod 7 tejto časti SP).
    2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy.**
    3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
    4. **NÁVRH UCHÁDZAČA NA PLNENIE KRITÉRIÍ** vypracovaný podľa časti **E. Kritéria na hodnotenie ponúk a pravidlá ich uplatnenia**, podľa časti **D. Spôsob určenia ceny** a podľa časti **G. Návrh uchádzača na plnenie kritérií**. Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
    5. Ďalšie dokumenty, ak to vyžadujú tieto SP.
  1. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:
     1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.
     2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, e-mail.

1. **NÁKLADY NA PONUKU**
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.
2. **PREDKLADANIE PONÚK**
   1. **Ponuky** musia byť doručené **v lehote na predkladanie ponúk**, ktorá je uvedená v **oznámení o vyhlásení verejného obstarávania**, prostredníctvom ktorej bolo vyhlásené toto verejné obstarávanie. **Ponuka uchádzača predložená po uplynutí lehoty na predkladanie ponúk sa elektronicky neotvorí.**
   2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.
   3. Na ponuky predložené iným spôsobom (v listinnej podobe) sa nebude prihliadať.
   4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
   5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
5. vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod. O dokončení autentifikácie je uchádzač informovaný e-mailom.
6. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod. O dokončení autentifikácie je uchádzač informovaný e-mailom.
   1. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>
   3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
   4. Ak ponuka obsahuje dôverné informácie, uchádzač ich v ponuke viditeľne označí.
   5. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).
   6. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
   7. Ak uchádzač nevypracoval ponuku sám, uvedie v súlade s § 49 ods. 5 ZVO v ponuke osobu, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
7. **OTVÁRANIE PONÚK**
   1. Otváranie ponúk sa uskutoční elektronicky, spôsobom podľa § 52 ods. 2 ZVO.
   2. **Miestom** „on-line“ sprístupnenia ponúk **je webová adresa** <https://josephine.proebiz.com/> a totožná záložka ako pri predkladaní ponúk. **Čas** otvárania ponúk **je uvedený** v oznámení o vyhlásení verejného obstarávania.
   3. On-line sprístupnenia ponúk **sa môže zúčastniť iba uchádzač, ktorého ponuka bola predložená** **v lehote na predkladanie ponúk**. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.
   4. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.
8. **VYHODNOTENIE SPLNENIA PODMIENOK ÚČASTI**
   1. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa ust. § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.
   2. Na proces vyhodnocovania splnenia podmienok účasti uchádzačov budú aplikované postupy uvedené v § 40 ZVO a § 152 ods. 4 ZVO.
   3. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.
9. **VYHODNOCOVANIE PONÚK** 
   1. Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO a vyhodnotenie ponúk z hľadiska splnenia podmienok účasti podľa ust. § 40 ZVO sa uskutoční po vyhodnotení ponúk na základe kritérií na vyhodnotenie ponúk.
   2. Návrhy na plnenie kritérií sa budú vyhodnocovať podľa určených kritérií na hodnotenie ponúk (najnižšia cena).
10. **PRAVIDLÁ ELEKTRONICKEJ AUKCIE**
    1. Nepoužije sa.
11. **INFORMÁCIA O VÝSLEDKU VYHODNOTENIA PONÚK**
    1. Verejný obstarávateľ je povinný po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámiť všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejniť informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä:
12. identifikáciu úspešného uchádzača alebo uchádzačov,
13. informáciu o charakteristikách a výhodách prijatej ponuky alebo ponúk,
14. výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti týkajúcich sa finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 ZVO a osoby poskytujúcej technické a odborné kapacity podľa § 34 ods. 3 ZVO,
15. lehotu, v ktorej môže byť doručená námietka.
16. **UZAVRETIE ZMLUVY A SÚČINNOSŤ**
    1. Verejný obstarávateľ uzatvorí zmluvu o dielo s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 ZVO a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmlúv mať v registri partnerov verejného sektora zapísaných konečných užívateľov výhod.
    2. Verejný obstarávateľ v zmysle § 42 ods. 12 ZVO určuje nasledovné osobitné podmienky súvisiace s predmetom zákazky týkajúce sa ekonomických, sociálnych a kvalitatívnych hľadísk. Verejný obstarávateľ tak v zmysle § 56 ods. 7 ZVO požaduje od úspešného uchádzača (zhotoviteľa), aby predložil verejnému obstarávateľovi v lehote **do 15 pracovných dní** (primerane predĺžená lehota na poskytnutie súčinnosti potrebnej na uzavretie zmluvy v zmysle § 56 ods. 7 ZVO)odo dňa doručenia písomnej výzvy na poskytnutie súčinnosti potrebnej na uzavretie zmluvy doklady a dokumenty nasledovným spôsobom (lehota v zmysle § 56 ods. 2 ZVO týmto nie je dotknutá):

**A) Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

1. **Scan vyplnenej a podpísanej zmluvy vrátane všetkých relevantných príloh.**
2. **Dôkaz o existencii poistenia** v súlade s bodom 30. článku *VII. Podmienky vykonania diela* Zmluvy o dielo (kópie poistných zmlúv).

Úspešný uchádzač bude povinný preukázať verejnému obstarávateľovi za podmienok podľa tohto písmena SP platné poistenie na všetky požadované riziká alebo prípadné/možné škody spôsobené činnosťou úspešného uchádzača pri zhotovovaní predmetu zákazky. Vo vyššie uvedených poistných zmluvách či vo všeobecných poistných podmienkach viažucich sa k poistným zmluvám nesmú byť dojednané ustanovenia či výluky z poistenia, ktoré by marili účel poistenia vo vzťahu k predmetu zákazky (dielu).

1. **Zoznam všetkých subdodávateľov** s uvedením jeho identifikačných údajov, podielu a predmetu subdodávky a  údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia, resp. čestné vyhlásenie o nevyužití subdodávateľov. V prípade využitia subdodávateľov každý subdodávateľ zároveň musí mať oprávnenie na príslušné plnenie predmetu zákazky podľa § 32 ods. 1 písm. e) ZVO a musí byť zapísaný v Registri partnerov verejného sektora, ak zákon pre takéhoto subdodávateľa tento zápis vyžaduje.
2. **Záručná listina** - doklad preukazujúci poskytnutie **bankovej záruky** za riadne vykonanie diela na zabezpečenie riadneho plnenia/splnenia Diela (výkonová banková záruka), a to pre prípad, že zhotoviteľ nebude plniť svoje povinnosti podľa Zmluvy o dielo a objednávateľovi voči nemu vznikne nárok a/alebo pohľadávka (ďalej v tomto bode len „banková záruka/poistenie záruky“). Banková záruka bude zhotoviteľom vystavená v prospech objednávateľa „bez výhrad“, bude vystavená bankou podľa zákona č. 483/2001 Z. z. o bankách v platnom znení, bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10 % z ceny Diela bez DPH, ak nárok na jej vyplatenie vznikol v súvislosti s realizáciou Diela v období od okamihu prevzatia Staveniska zhotoviteľom až do odovzdania Staveniska objednávateľovi. Objednávateľ je oprávnený použiť bankovú záruku alebo jej časť v prípade, ak zhotoviteľ poruší/nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality diela, termínu riadneho dokončenia diela a/alebo nedodržanie termínu na odstránenie zistených nedorobkov a vád diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia bankovej záruky alebo jej časti objednávateľom, bude dodávateľ bez zbytočného odkladu povinný doplniť bankovú záruku do plnej výšky, t.j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie/obnovenie.

Verejný obstarávateľ bude akceptovať aj predloženie poistenia záruky, v takomto prípade musí poistenie záruky obsahovať rovnaké náležitosti ako banková záruka, verejný obstarávateľ bude akceptovať aj zloženie realizačnej zábezpeky na účet verejného obstarávateľa. Tieto „alternatívne“ zabezpečovacie nástroje budú použité na rovnaký účel ako banková záruka.

1. **Záväzný časový a vecný Harmonogram prác** vychádzajúci z harmonogramu predloženom úspešným uchádzačom v ponuke.
2. Potvrdenie o zriadení transparentného účtu úspešného uchádzača (zhotoviteľa), na ktorý bude úspešnému uchádzačovi verejný obstarávateľ uhrádzať platby za plnenie predmetu zmluvy (v rámci splnenia osobitných podmienok zmluvy týkajúcich sa sociálnych hľadísk)
3. Prílohu č. 4 SP - **Čestné vyhlásenie k uplatňovaniu medzinárodných sankcií**.
4. Za účelom zdokladovania zabezpečenia Technicko-kvalitatívnych podmienok (TKP) platných na území SR – notifikované podľa Smernice EÚ č. 98/34 – dodávka asfaltových zmesí podľa TKP časť 6 Hutné asfaltové zmesi, verejný obstarávateľ požaduje, aby úspešný uchádzač uviedol informáciu o dodávateľovi  asfaltových zmesí, ktorý ich bude zabezpečovať k realizácií diela, vrátane informácie o mieste odberu tejto komodity v nadväznosti na preukázanie splnenia technických noriem na dodávané asfalty. Verejný obstarávateľ požaduje aj informáciu o lokalite výroby asfaltovej zmesi s údajmi o vzdialenosti v km a v minútach na príslušný opravovaný úsek.

**B) Listinne** osobne alebo prostredníctvom pošty alebo inej doručovacej služby na adresu verejného obstarávateľaBanskobystrický samosprávny kraj, Námestie SNP 23, 974 01 Banská Bystrica:

1. vyplnenú a podpísanú zmluvu o dielo v 6 vyhotoveniach s platnosťou originálu (rovnopisoch) vrátane všetkých relevantných príloh,
2. záručnú listinu - doklad preukazujúci poskytnutie bankovej/poistenia záruky za riadne vykonanie diela v prípade, ak na zloženie výkonovej zábezpeky použije jeden z uvedených spôsobov – **1 vyhotovenie s platnosťou originálu** (rovnopis).
   1. Verejný obstarávateľ vyhodnotí pred podpisom zmluvy doklady a dokumenty podľa bodu 22.2. z pohľadu obsahovej a vecnej správnosti. Nepredloženie dokladov a dokumentov podľa bodu 22.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 5 ZVO v lehote určenej podľa § 56 ods. 7 ZVO.
   2. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákona č. 315/2016 Z. z.), resp. overili registráciu v Registri partnerov verejného sektora podľa § 22 zákona č. 315/2016 Z. z., a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z. z. Uchádzač bude postupovať pri registrácií podľa zákona č. 315/2016 Z. z.
   3. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. **ZÁVEREČNÉ USTANOVENIA**
   1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.
   2. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolnosti podľa § 57 ods. 2 ZVO.
   3. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.
4. OPIS PREDMETU ZÁKAZKY
5. **ZÁKLADNÉ ÚDAJE CHARAKTERIZUJÚCE PREDMET ZÁKAZKY.**
   1. Predmetom zákazky je uskutočnenie stavebných prác - rekonštrukcie ciest a mostov II/526 Devičie – Senohrad a II/527 Dobrá Niva – Senohrad, I. etapa – úseky v rámci okresu Krupina, cesta II/526 od ckm 6,291 po koniec úseku v ckm 16,108 (vrátane 2 mostov). Stavebné práce sú podrobne vymedzené projektovou dokumentáciou vyhotovenou projektantom - spoločnosťou REMING CONSULT a.s., so sídlom Tomášikova 14366/64A, 831 04 Bratislava – mestská časť Nové Mesto, IČO: 35 729 023, (príloha č. 3 súťažných podkladov), ako aj vo výkaze výmer (príloha č. 2 súťažných podkladov).
   2. Spoločný slovník obstarávania (CPV).

Hlavný predmet: hlavný slovník: 45233142-6 Práce na oprave ciest

Doplnkový predmet: 45233223-8 Obnova povrchu vozoviek

45221111-3 Stavebné práce na cestných mostoch

45233200-1 Rôzne práce vrchnej stavby

45111230-9 Práce pri stabilizácii podložia

* 1. Predpokladaná hodnota zákazky je **3 594 166,87 € bez DPH.**

1. **VŠEOBECNÉ A KVALITATÍVNE POŽIADAVKY NA PREDMET ZÁKAZKY.**
   1. Miestom uskutočnenia prác je cesta II/526 od ckm 6,291 po koniec úseku v ckm 16,108 (vrátane 2 mostov).
   2. Predmet zákazky bude dodaný v čase a spôsobom v zmysle obchodných podmienok uvedených v prílohe týchto SP – Zmluva o dielo (Príloha č. 1 SP), t.j. **najneskôr do 4 mesiacov odo dňa prevzatia staveniska** zhotoviteľom.
   3. Uchádzač je povinný pripraviť a vypracovať svoju ponuku s odbornou starostlivosťou, pričom musí vychádzať z podkladov a podmienok stanovených v týchto SP, ich prílohách.
   4. Predmetné verejné obstarávanie zohľadňuje požiadavky spoločensky zodpovedného verejného obstarávania (ďalej aj SZVO):

* **Sociálny aspekt** je zohľadnený v rámci dodávateľsko-odberateľských vzťahov. Od úspešného uchádzača sa v rámci poskytnutia súčinnosti potrebnej na uzatvorenie zmluvy požaduje predložiť potvrdenie o zriadení transparentného účtu za účelom dodržania korektných vzťahov v dodávateľskom reťazci (povinnosť zhotoviteľa zriadiť si transparentný účet a uhrádzať z neho svoje záväzky voči subdodávateľom).
* **Zelený aspekt** je zohľadnený v oblasti spôsobu rekonštrukcie vozovky použitím technológie recyklácie za studena vo vybraných úsekoch.
  1. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené. **Pri produktoch alebo príslušenstvách konkrétnej značky uvedených v  dokumentácii/výkaze výmer, môže uchádzač predložiť aj ekvivalenty inej značky, rovnakej alebo vyššej kvality.**
  2. Za estetickú ekvivalenciu sa považuje pohľadová ekvivalencia materiálu/výrobku vrátane farebnosti a textúry, dizajnu/tvaru počas celej doby jeho životnosti. Pohľadová ekvivalencia sa posudzuje z hľadiska finálneho osadenia výrobku na miesto jeho určenia, z pohľadu pozorovateľa a používateľa pri prirodzenom osvetlení, ako aj pri umelom osvetlení.
  3. Funkčnú ekvivalentnosť jednotlivých komponentov diela uchádzač preukáže výsledkami certifikovaných meraní a platnými certifikátmi.
  4. Projektová dokumentácia obsahuje ďalšie potrebné informácie pre vypracovanie ponuky a uskutočnenie stavebných prác.

1. **DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY**
   1. Uchádzač predloží vo svojej ponuke **kompletne ocenené výkazy výmer** v elektronickej podobe vo formáte .xls/.xlsx (Vo formáte .pdf (v podpísanej forme) stačí predložiť len rekapituláciu stavby, tzn. krycí list rozpočtu), **pričom položky z výkazu výmer predloženého uchádzačom v cenovej ponuke sa musia množstevne a vecne zhodovať s položkami z výkazu výmer poskytnutého verejným obstarávateľom v prílohách týchto SP.** Návrh na plnenie kritéria musí vychádzať z oceneného rozpočtu. Možnosť predkladania výrobkov/stavebných výrobkov/materiálov s kvalitatívne lepšími parametrami, ako požaduje verejný obstarávateľ, týmto nie je dotknutá.
   2. **Vecný a časový harmonogram:**

* Uchádzač predloží vo svojej ponuke **vecný a časový harmonogram** **realizácie prác, ktorý bude korešpondovať s výkazmi výmer.** Tento harmonogram musí reálne odrážať predpokladaný postup vykonávania jednotlivých prác, ktorý bude uchádzač realizovať v prípade, že jeho ponuka bude úspešná, so stručným popisom hlavných činností, postupnosťou a časovou nadväznosťou, ktorý bude predstavovať návrh uchádzača na vykonanie diela. Harmonogram prác musí byť vypracovaný s uvedením časového rozvrhu všetkých činností vo vecnom vyjadrení.
* **Časové údaje o začiatku a konci výstavby, ak sú uvedené v týchto SP a ich prílohách, nie sú pre uchádzača záväzné, uchádzač vypracuje vlastný harmonogram s tým, že dodrží maximálne lehoty zhotovenia stanovené pre jednotlivé úseky v zmysle SP a ich príloh.** Uchádzač môže navrhnúť aj kratšie lehoty zhotovenia predmetu zákazky ako sú uvedené maximálne lehoty. Verejný obstarávateľ žiada uchádzačov, aby svoje harmonogramy vypracovali v podobe všeobecných dní (napr. 1. deň, 2. deň, atď.), t.j., aby sa **neodkazovali na konkrétny kalendárny deň** (napr. 01.09.2024, 02.09.2024, atď.).
* Vecný a časový harmonogram práce pre celú stavbu je uchádzačom spracovaný v štruktúre podľa položiek Štruktúrovaného rozpočtu cien s prehľadným zobrazením väzieb medzi procesmi, pričom podrobný časový plán výstavby s rozpracovaním na jednotlivé všeobecné dni a týždne lehoty výstavby a jednotlivé pracovné úkony a aktivity; tento je spracovaný vo formáte Ganttovho diagramu alebo ekvivalentne deskriptívnej forme a v súlade so súťažnými podkladmi, vrátane zapracovania nasadenia strojového parku a osôb (pracovníkov) podieľajúcich sa na realizácii diela.
* Ak vecný a časový harmonogram realizácie prác nebude korešpondovať s výkazmi výmer (napríklad z dôvodu nereálnych lehôt pri použitých technológiách), verejný obstarávateľ bude toto považovať za nesplnenie požiadaviek verejného obstarávateľa na predmet zákazky. **Nepredloženie časového harmonogramu podľa požiadaviek verejného obstarávateľa bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.** Verejným obstarávateľom odsúhlasený harmonogram vychádzajúci z harmonogramu predloženého úspešným uchádzačom v ponuke sa stane súčasťou (prílohou) uzavretej zmluvy s úspešným uchádzačom.
  1. V prípade, **ak uchádzač** pri spracovaní ceny predmetu zákazky **použije ekvivalentné výrobky a zariadenia, predloží** do ponuky aj **„Prehľad ekvivalentných materiálov, výrobkov a zariadení“** použitých pri ocenení predmetu zákazky v členení podľa poskytnutého výkazu výmer, oddiel a číslo položky s uvedením ekvivalentnej dodávky. Uvedený prehľad bude tvoriť súčasť ponuky uchádzača. Ak uchádzač tento prehľad nevypracuje alebo niektorú položku do neho nezahrnie, bude verejný obstarávateľ mať za to, že uchádzač ocenil výrobky a zariadenia uvedené v poskytnutom výkaze výmer.
  2. V prípade uvedenia konkrétnych značiek materiálov a výrobkov, pri ktorých sú uvedené minimálne požiadavky, môže uchádzač predložiť aj materiály/výrobky lepších parametrov. Dôkaz o ich vhodnosti musí byť priložený v ponuke. Uchádzač je povinný s ponukou predložiť výrobný list tohto výrobku/ materiálu, resp. iný vhodný doklad alebo dokument, v ktorom preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v dokumentácii.

1. OBCHODNÉ PODMIENKY
2. Verejný obstarávateľ určuje svoje obchodné podmienky realizácie predmetu zákazky v zmluve o dielo, ktorá bude uzavretá s úspešným uchádzačom. Zmluva o dielo tvorí prílohu týchto SP. **Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v zmluve o dielo.**
3. Verejný obstarávateľ považuje zmluvné podmienky uvedené v Prílohe č. 1 týchto SP za nemenné, s výnimkou zmien vo formálnych náležitostiach zmluvy o dielo a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).
4. Prílohou zmluvy o dielo bude aj Banková záruka za riadne vykonanie Diela (výkonová banková záruka) na zabezpečenie riadneho plnenia/splnenia Diela, a to pre prípad, že zhotoviteľ nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej v tomto bode len „banková záruka“). Banková záruka je vystavená v prospech objednávateľa „bez výhrad“ a bude vystavená bankou podľa zákona č. 483/2001 Z. z. o bankách v platnom znení, obsahuje záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10 % z ceny Diela bez DPH v období medzi prevzatím Staveniska a podpisom Preberacieho protokolu. Objednávateľ je oprávnený použiť bankovú záruku alebo jej časť v prípade, ak zhotoviteľ poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality Diela, termínu riadneho dokončenia Diela a/alebo nedodržanie termínu na odstránenie zistených nedorobkov a vád Diela v čase jeho plnenia zo strany zhotoviteľa, po objednávateľovom písomnom upozornení zhotoviteľa, ktorý si svoj záväzok nesplní ani v poskytnutej primeranej lehote na nápravu. V prípade využitia bankovej záruky alebo jej časti objednávateľom, bude zhotoviteľ bez zbytočného odkladu povinný doplniť bankovú záruku do plnej výšky, t. j. 10 % z ceny Diela bez DPH, a to najneskôr do 15 dní od doručenia výzvy objednávateľa na jej doplnenie. V prípade riadneho splnenia zmluvy sa banková záruka vráti zhotoviteľovi do 15 dní po odovzdaní a prevzatí ukončeného Diela.

Verejný obstarávateľ bude akceptovať aj predloženie poistenia záruky, v takomto prípade musí poistenie záruky obsahovať rovnaké náležitosti ako banková záruka, verejný obstarávateľ bude akceptovať aj zloženie realizačnej zábezpeky na účet verejného obstarávateľa.

1. Zmluva uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami a účinnosť dňom nasledujúcim po dni zverejnenia Zmluvy v Centrálnom registri zmlúv /www.crz.gov.sk/ v súlade s § 47a ods. 1 zákona č. 40/1964 Zb. Občiansky zákonník v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. SPÔSOB URČENIA CENY
3. Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky a príslušných príloh SP (najmä projektová dokumentácia s výkazom výmer) a podľa požiadaviek uvedených v zmluve o dielo (príloha č. 1 týchto SP).
4. V konečnej (ponukovej) cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
5. Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od zhotoviteľa požadovaných úkonov a služieb podľa pokynov a podmienok, ktoré sú uvedené v predmete verejného obstarávania a v zmluve o dielo.
6. Do ceny jednotlivých položiek je potrebné zahrnúť celkové náklady spojené so splnením predmetu zákazky a zmluvných podmienok, t. j. najmä, no nielen náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. montážne zariadenia), náklady súvisiace s likvidáciou odpadu, drobné a pomocné materiály, dozor a kontrolu zhotoviteľa, montáž, údržbu, dane a clá, bankové náklady, náklady na poistenie, správne poplatky ako aj všetky všeobecné riziká, záväzky, náklady na opravy a údržbu v záručnej lehote, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so subdodávateľmi.
7. Do ceny diela musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností a vyhotovenie všetkých dokladov potrebných v súvislosti s preberacím konaním.
8. Navrhnutá cena bude v ponuke v členení:

* **celková cena v EUR bez DPH,**
* **sadzba a výška DPH v EUR,**
* **celková cena v EUR s DPH – kritérium na vyhodnotenie ponúk.**

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je prípade úspešnosti jeho ponuky verejný obstarávateľ).

1. Pri vypĺňaní výkazu výmer je potrebné, aby uchádzač dodržal tieto zásady:

* musí uviesť jednotkovú cenu každej položky prác, použitého materiálu a služieb uvedených v súpise položiek,
* cena príslušnej položky práce, použitého materiálu alebo služby je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.

1. Jednotkové ceny z ponuky musia byť dodržané ako maximálne jednotkové ceny počas celého trvania zmluvy.
2. KRITÉRIÁ NA HODNOTENIE PONÚK A PRAVIDLÁ ICH UPLATNENIA
3. Ponuky sa vyhodnocujú na základe **najnižšej ceny**. Pod cenou sa **rozumie celková cena za predmet zákazky v EUR s DPH**, ktorá je výsledkom vyplnenia výkazu výmer vypracovaného uchádzačom, v zmysle špecifikácie predmetu zákazky uvedenej v časti B. Opis predmetu zákazky a v prílohách týchto SP (porovnávací parameter – najnižšia cena).
4. **Kompletne vyplnený výkaz výmer** musí byť predložený ako súčasť ponuky uchádzača v elektronickej podobe vo formáte .pdf **a vo formáte .xls/.xlsx** Vo formáte .pdf (v podpísanej forme) stačí predložiť len rekapituláciu stavby, tzn. krycí list rozpočtu**.** V prípade neuvedenia ceny niektorej položky bude verejný obstarávateľ postupovať v súlade s § 53 ZVO. Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.
5. Vzhľadom na skutočnosť, že verejný obstarávateľ v predmetnom verejnom obstarávaní využije postup v súlade s ustanovením § 66 ods. 7 písm. b) ZVO (reverzná súťaž), vyhodnotenie splnenia podmienok účasti a vyhodnotenie ponúk z hľadiska splnenia požiadaviek verejného obstarávateľa na predmet zákazky sa uskutoční po vyhodnotení ponúk na základe kritéria na vyhodnotenie ponúk.
6. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.
7. PODMIENKY ÚČASTI UCHÁDZAČOV

Uchádzač musí spĺňať nasledujúce podmienky účasti.

1. **OSOBNÉ POSTAVENIE**
   1. V zmysle § 32 ods. 1 ZVO sa verejného obstarávania môže zúčastniť len ten, kto spĺňa tieto podmienky účasti týkajúce sa osobného postavenia:
2. nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,
3. nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.) v Slovenskej republike a v štáte sídla, miesta podnikania alebo obvyklého pobytu,
4. nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike a v štáte sídla, miesta podnikania alebo obvyklého pobytu,
5. nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
6. je oprávnený dodávať tovar, uskutočňovať stavebné práce alebo poskytovať službu,
7. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
   1. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

* písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,
* písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,
* písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,
* písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,
* písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,
* písm. f) doloženým čestným vyhlásením.
  1. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.
  2. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
  3. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.
  4. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie:

1. právoplatné rozhodnutie príslušného správneho orgánu, proti ktorému nie je možné podať žalobu,
2. právoplatné rozhodnutie príslušného správneho orgánu, proti ktorému nebola podaná žaloba,
3. právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo
4. iný právoplatný rozsudok súdu.
   1. V súlade s § 32 ods. 7 a  8 zákona vyššie uvedenú podmienku podľa § 32 ods. 1 písm. a) ZVO musí spĺňať aj iná osoba ako je uvedená v článku 32 ods. 1 písm. a) ZVO, a to osoba, ktorá má rozhodujúci vplyv na činnosť záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba:
5. vlastní väčšinu akcií alebo väčšinový obchodný podiel u uchádzača alebo záujemcu,
6. má väčšinu hlasovacích práv u uchádzača alebo záujemcu,
7. má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo
8. má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.
   1. Podmienku účasti uvedenú v § 32 ods. 1 písm. a) ZVO u iných osôb definovaných v § 32 ods. 7 v spojitosti s § 32 ods. 8 zákona preukáže uchádzač alebo záujemca predložením **čestného vyhlásenia** (príloha č. 5 týchto súťažných podkladov) alebo **vyhlásenia podľa § 32 ods. 5 ZVO**, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia. V čestnom vyhlásení alebo vo vyhlásení podľa § 32 ods. 5 ZVO uchádzač alebo záujemca uvedie zoznam iných osôb definovaných v § 32 ods. 7 zákona v spojitosti s § 32 ods. 8 zákona, ktoré musia tiež spĺňať podmienku účasti podľa § 32 ods. 1 písm. a) ZVO.
   2. Záujemca zapísaný v zozname hospodárskych subjektov podľa ZVO nie je povinný v procese verejného obstarávania predkladať doklady podľa § 32 ods. 2 ZVO. To neplatí pre preukázanie splnenia podmienok účasti podľa § 32 ods. 1 písm. a) ZVO za inú osobu definovanú v § 32 ods. 7 v spojitosti s § 32 ods. 8 ZVO. Splnenie uvedenej podmienky účasti u tejto inej osoby preukazuje záujemca verejnému obstarávateľovi predložením čestného vyhlásenia (príloha č. 5 týchto SP) alebo predložením vyhlásenia v súlade § 32 ods. 5 ZVO.
   3. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača (výpis z registra trestov **právnickej osoby**) podľa § 32 ods. 2 písm. a) ZVO, v prípade výpisu z registra trestov pre **fyzickú osobu** uchádzač verejnému obstarávateľovi predloží údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO,
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO,
* potvrdenie príslušného súdu o skutočnosti, že na majetok uchádzača nebol vyhlásený konkurz, nie  je  v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku podľa § 32 ods. 2 písm. d) ZVO,
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

Z uvedeného teda vyplýva, že ak je uchádzač zapísaný v Zozname hospodárskych subjektov, predkladá odkaz na tento zápis, vrátane prílohy č. 5 týchto SP. Ak uchádzač nie je zapísaný v Zozname hospodárskych subjektov, predkladá nasledovné doklady:

* výpis z registra trestov nie starší ako tri mesiace fyzických osôb, ktoré sú štatutárnym orgánom, členom štatutárneho orgánu, členom dozorného orgánu, prokuristom hospodárskeho subjektu, resp. údaje potrebné na vyžiadanie výpisu/ov z registra trestov týchto fyzických osôb, vrátane prílohy č. 5 týchto SP.
* čestné vyhlásenie, že hospodársky subjekt nemá uložený zákaz účasti vo verejnom obstarávaní potvrdený končeným rozhodnutím v Slovenskej republike a v štáte sídla miesta podnikania alebo obvyklého pobytu.

1. **EKONOMICKÉ A FINANČNÉ POSTAVENIE.**

Nepožaduje sa.

1. **TECHNICKÁ ALEBO ODBORNÁ SPÔSOBILOSŤ.**

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Uchádzač preukáže splnenie podmienky účasti podľa **§ 34 ods. 1 písm. b)** **ZVO predložením zoznamu stavebných prác uskutočnených za predchádzajúcich päť rokov** od vyhlásenia verejného obstarávania **s uvedením cien, miest a lehôt uskutočnenia stavebných prác**; zoznam musí byť doplnený potvrdením (potvrdeniami) o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom
2. bol verejný obstarávateľ alebo obstarávateľ podľa ZVO, dokladom je referencia; ak referencia nebola vyhotovená podľa § 12 ZVO, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
3. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

**Minimálna úroveň:**

Podmienka účasti bude splnená, ak uchádzač horeuvedeným zoznamom preukáže stavebné práce rovnakého charakteru ako je predmet zákazky (čiže **práce na rekonštrukciách ciest a mostov alebo na výstavbách nových ciest a mostov)** uskutočnené za predchádzajúcich 5 rokov, t.j. 5 rokov spätne od vyhlásenia verejného obstarávania v súhrnnej hodnote minimálne **3 594 000,00 EUR bez DPH, pričom z toho:**

* **aspoň jedna referencia bude v hodnote minimálne 1 840 000,00 € bez DPH,**
* **aspoň jedna referencia bude na práce s použitím technológie recyklácie za studena.**

V prípade ak uchádzač predkladá zmluvu, referenciu alebo dôkaz o uskutočnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác).

V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem uskutočňovaný ním samotným.

V prípade, ak stavebné práce boli súčasťou väčšieho diela ako celku, uchádzač je povinný vyčísliť podiel stavebných prác, ktorých uskutočnenie má preukázať v rámci preukazovania splnenia predmetnej podmienky účasti.

Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.

1. Uchádzač preukáže splnenie podmienky účasti podľa **§ 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.

**Minimálna úroveň:**

1. Minimálne jedna osoba **vo funkcii hlavný stavbyvedúci stavby** musí spĺňať nasledovné minimálne požiadavky:

* musí mať odbornú spôsobilosť na výkon činnosti stavbyvedúceho pre inžinierske stavby - dopravné stavby, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať odbornú prax s výkonom činnosti hlavného stavbyvedúceho na stavbách ciest (rekonštrukcie alebo výstavba ciest) v dĺžke minimálne 5 rokov.

**Uchádzač** na preukázanie splnenia vyššie uvedených minimálnych požiadaviek na osobu vo funkcii hlavný stavbyvedúci stavby **predloží:**

* doklad o oprávnení vykonávať činnosť **stavbyvedúceho pre inžinierske stavby - dopravné stavby** vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia.
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti, t.j. musí obsahovať minimálne nasledovné údaje:

1. identifikačné údaje zodpovednej osoby (meno a priezvisko zodpovednej osoby);
2. kontaktné údaje zodpovednej osoby (tel. č., mailová adresa);
3. súčasného zamestnávateľa (názov, sídlo);
4. súhrnné praktické skúsenosti s organizáciou, riadením a koordináciou stavebných prác na zrealizovaných stavbách, na ktorých pôsobil v pozícii stavbyvedúceho, v celkovom súhrnnom rozsahu min. 5 rokov (pozn.: dĺžka odbornej praxe sa počíta od dátumu, v ktorom odborník dosiahol odbornú spôsobilosť v zmysle týchto podmienok účasti a nezarátava sa do nej prax, ktorú vykonával na účely získania odbornej spôsobilosti, teda pred jej získaním),
5. minimálne jednu praktickú skúsenosť s výstavbou alebo rekonštrukciou stavby dopravnej infraštruktúry (podľa Vyhlášky Štatistického úradu Slovenskej republiky č. 323/2010 Z. z., ktorou sa vydáva Štatistická klasifikácia stavieb), na ktorej pôsobil v pozícii stavbyvedúci, v hodnote rovnakej alebo vyššej ako 1.000.000,00 EUR bez DPH.
6. vlastnoručný podpis zodpovednej osoby

Verejný obstarávateľ bude akceptovať len referenčné údaje riadne ukončených stavieb. K praktickým skúsenostiam zodpovedná osoba, t.j. stavbyvedúci, uvedie:

* názov a sídlo odberateľa,
* lehoty plnenia (od MM/RR – do MM/RR),
* pozíciu, ktorú zastával,
* názov projektu, prípadne stavebnej akcie
* určenie rozsahu prác za ktoré bol zodpovedný
* kontaktnú osobu zo strany odberateľa (meno, tel. č. alebo mailová adresa)

1. Minimálne jedna osoba **vo funkcii stavbyvedúci na mosty** musí spĺňať nasledovné minimálne požiadavky:

* musí mať odbornú spôsobilosť na výkon činnosti stavbyvedúceho pre inžinierske stavby - mosty, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať odbornú prax s výkonom činnosti hlavného stavbyvedúceho na mostoch (rekonštrukcia alebo výstavba mostov)v dĺžke minimálne 5 rokov.

**Uchádzač** na preukázanie splnenia vyššie uvedených minimálnych požiadaviek na osobu vo funkcii hlavný stavbyvedúci stavby **predloží:**

* doklad o oprávnení vykonávať činnosť **stavbyvedúceho pre mosty** vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia.
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti, t.j. musí obsahovať minimálne nasledovné údaje:

1. identifikačné údaje zodpovednej osoby (meno a priezvisko zodpovednej osoby);
2. kontaktné údaje zodpovednej osoby (tel. č., mailová adresa);
3. súčasného zamestnávateľa (názov, sídlo);
4. súhrnné praktické skúsenosti s organizáciou, riadením a koordináciou stavebných prác na zrealizovaných stavbách, na ktorých pôsobil v pozícii stavbyvedúceho, v celkovom súhrnnom rozsahu min. 5 rokov (pozn.: dĺžka odbornej praxe sa počíta od dátumu, v ktorom odborník dosiahol odbornú spôsobilosť v zmysle týchto podmienok účasti a nezarátava sa do nej prax, ktorú vykonával na účely získania odbornej spôsobilosti, teda pred jej získaním),
5. minimálne jednu praktickú skúsenosť s výstavbou alebo rekonštrukciou stavby dopravnej infraštruktúry – mosta (podľa Vyhlášky Štatistického úradu Slovenskej republiky č. 323/2010 Z. z., ktorou sa vydáva Štatistická klasifikácia stavieb), na ktorej pôsobil v pozícii stavbyvedúci, v hodnote rovnakej alebo vyššej ako 500.000,00 EUR bez DPH.
6. vlastnoručný podpis zodpovednej osoby

Verejný obstarávateľ bude akceptovať len referenčné údaje riadne ukončených stavieb. K praktickým skúsenostiam zodpovedná osoba, t.j. stavbyvedúci, uvedie:

* názov a sídlo odberateľa,
* lehoty plnenia (od MM/RR – do MM/RR),
* pozíciu, ktorú zastával,
* názov projektu, prípadne stavebnej akcie
* určenie rozsahu prác za ktoré bol zodpovedný
* kontaktnú osobu zo strany odberateľa (meno, tel. č. alebo mailová adresa)

1. Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa [§ 40 ods. 8 ZVO.](https://www.epi.sk/zz/2015-343#f5392797)
2. **Doplňujúce informácie k podmienkam účasti.**
3. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.
4. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO. Vzhľadom na skutočnosť, že verejný obstarávateľ v predmetnom verejnom obstarávaní využije postup v súlade s ustanovením § 66 ods. 7 písm. b) ZVO (reverzná súťaž), vyhodnotenie splnenia podmienok účasti a vyhodnotenie ponúk z hľadiska splnenia požiadaviek verejného obstarávateľa na predmet zákazky sa uskutoční po vyhodnotení ponúk na základe kritéria na vyhodnotenie ponúk.
5. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.
6. Hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom predložením jednotného európskeho dokumentu. Náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z.z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z. 5. januára 2016, ktorým sa ustanovuje štandardný formulár pre jednotný európsky dokument pre obstarávanie.
7. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddieli α IV. Časti jednotného európskeho dokumentu.
8. Uchádzač, subdodávateľ alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti Jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese [Jednotný európsky dokument (JED) - ÚVO (gov.sk)](https://www.uvo.gov.sk/verejny-obstaravatel-obstaravatel/jednotny-europsky-dokument-jed).

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** zákazka zadávaná postupom verejnej súťaže podľa § 66 ods. 7 písm. b) ZVO

**Druh zákazky:** zákazka na uskutočnenie stavebných prác

**Predmet zákazky:** Rekonštrukcia ciest a mostov II/526 Devičie - Senohrad a II/527 Dobrá Niva - Senohrad I. etapa - úseky v rámci okresu Krupina – Časť C: Cesta II/526 od ckm 6,291 po koniec úseku v ckm 16,108

**Verejný obstarávateľ:** Banskobystrický samosprávny kraj, Nám. SNP 23, Banská Bystrica, 974 01

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

*Pozn.: Uchádzačom uvedená cena musí vychádzať z oceneného výkazu výmer, ktorý tvorí prílohu č. 2 týchto SP.*

celková cena za predmet zákazky v EUR bez DPH: .......................................................................

DPH v EUR (23 %): .......................................................................

**celková cena za predmet zákazky v EUR s DPH**

**(návrh na plnenie kritéria): ..............................................................**

\**V prípade, ak uchádzač je zdaniteľnou osobou pre DPH, uvedie v riadku „Celková cena za predmet zákazky v EUR s DPH“ sumu z riadka „Celková cena za predmet zákazky v EUR bez DPH“ navýšenú o aktuálne platnú sadzbu DPH.*

*V prípade, ak uchádzač nie je zdaniteľnou osobou pre DPH, uvedie v stĺpcu „Celková cena za predmet zákazky v EUR s DPH“ rovnakú sumu ako uviedol v riadku „Celková cena za predmet zákazky v EUR bez DPH“.*

*V prípade, ak je uchádzač zahraničnou osobou, uvedie v riadku „Celková cena za predmet zákazky v EUR s DPH“ sumu z riadka „Celková cena za premet zákazky v EUR bez DPH“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).*

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ..........................................................................

Potvrdenie štatutárnym orgánom uchádzača:

titul, meno, priezvisko, funkcia, podpis

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle týchto SP vložený do systému JOSEPHINE vo formáte .pdf*
* *uchádzač zaokrúhli svoje návrhy v zmysle matematických pravidiel na 2 desatinné miesta.*